FCA24 
Escrit de demanda per iniciar directament el procediment abreujat. (article 78 LJCA)

A LA SECCIÓ CONTENCIOSA ADMINISTRATIVA DEL TRIBUNAL D’INSTÀNCIA

...................., advocat/advocada de l’Il·lustre Col·legi d’Advocats de ........, en nom d .................., representació que acredito mitjançant l’escriptura de poder adjunta que presento / el certificat d’inscripció en l’Arxiu electrònic d’apoderaments judicials amb núm. de registre .........., comparec davant d’aquesta Secció del Tribunal d’Instància i 

MANIFESTO:
1.	Que el dia ........ el meu representat/da ha rebut la notificació de l’acord .................... (òrgan administratiu que ha dictat l’acte, la seva data i un resum del seu contingut. Si l’acte administratiu no va ser notificat sinó publicat, expresseu la data del butlletí en què es va publicar. I si es tracta d’un supòsit de silenci administratiu, expresseu el moment en què s’ha produït).
2.	Que, mitjançant aquest escrit, interposo recurs contenciós administratiu contra l’acord esmentat, de conformitat amb el que estableix l’article 78.2 de la LJCA i, en compliment del que disposa el seu article 45.2:
a)	adjunto com a document núm. 1 l’acreditació de la representació amb què comparec.
b)	adjunto com a document núm. 2 el trasllat de l’acord impugnat (el podeu substituir per la indicació de l’expedient en què hagi recaigut l’acte o del diari oficial en què s’ha publicat).
c)	adjunto com a document núm. 3 el document que acredita la legitimació activa del recurrent (imprescindible quan la té per haver-la-hi transmès altri per herència o qualsevol altre títol).
d)	adjunto com a document núm. 4 el certificat que acredita el compliment dels requisits exigits per interposar aquest recurs contenciós administratiu (imprescindible quan es tracta de persones jurídiques, d’acord amb les normes o estatuts que els siguin d’aplicació, excepte si s’han incorporat o inserit dins de l’escriptura de poder).
3.	Que, en aplicació del que disposa l’article 78.2 de la LJCA, i atès que dedueixo aquest recurs en matèria de què coneixen les seccions contencioses administratives continguda en l’article 78.1 de la LJCA, l’inicio directament formalitzant l’escrit de demanda, basada en els fets i fonaments de dret següents:

FETS

1.	...

2.	...

FONAMENTS DE DRET

FONAMENTS JURÍDICS PROCESSALS
1.	Jurisdicció i competència. Article 1 de la LJCA: l’ordre jurisdiccional contenciós administratiu coneix de les pretensions que es dedueixin en relació amb l’actuació de les administracions públiques subjecta al dret administratiu. Es dedueix una pretensió contra l’acte de ........., sobre .......... . Article 8.1 / 8.2 / 8.3 de la LJCA sobre la competència de les seccions contencioses administratives en matèria de .................... .
2.	Capacitat processal i legitimació. Articles 18 i 19.1 de la LJCA: el recurrent té capacitat processal i legitimació per demandar, ja que .................. .
3.	Impugnabilitat de l’acte objecte d’impugnació. Article 25.1 / 26.1 de la LJCA, per tractar-se d’una resolució que procedeix d’un òrgan administratiu que manca de superior jeràrquic, posa fi a la via administrativa (article 114.1.c) de la Llei 39/2015) i no existeix norma legal que estableixi un recurs especial.
4.	Pretensions que s’exerceixen. Article 31.1 de la LJCA: el demandant pot pretendre la declaració de no ser conforme a dret i, si escau, l’anul·lació dels actes i disposicions susceptibles d’impugnació. També pot pretendre el reconeixement d’una situació jurídica individualitzada i l’adopció de les mesures adequades per al seu ple restabliment, incloent-hi la indemnització dels danys i perjudicis causats.
5.	Termini d’interposició del recurs. Article 46.1 de la LJCA: el termini per interposar el recurs contenciós administratiu és de dos mesos comptats des de l’endemà de la de la notificació o publicació de l’acte que posa fi a la via administrativa, si és exprés. El termini per a la interposició del recurs contenciós administratiu finalitza, doncs, el dia ...... . Aquest escrit es presenta abans de la data esmentada i, per tant, dins de termini.
6.	Costes processals. Article 139.1 de la LJCA, sobre les costes a la primera instància. (Recordeu que l’article preveu la no imposició de costes si l’òrgan jurisdiccional aprecia i raona que el cas presenta seriosos dubtes de fet o de dret, raonament que ja podeu avançar o facilitar en aquest apartat, si ho considereu oportú. Per tal d’evitar la imposició de costes en cas de desestimació íntegra del recurs, els òrgans judicials poden admetre l’argument de la iusta causa litigandi o l’existència de dubtes de fet si ha estat necessària la pràctica de prova en el judici).

FONAMENTS JURÍDICS MATERIALS
7.	Fons de la qüestió. Article ........... de la ...........
 
Per això, 

SOL·LICITO:
1.	Que admeteu aquest escrit amb els documents que hi annexo.
2.	Que tingueu per interposat recurs contenciós administratiu contra l’acte administratiu esmentat en la manifestació primera d’aquest escrit.
3.	Que tingueu per presentada la demanda i, prèviament efectuats els tràmits preceptius, a l’empara del que disposa l’article 78.3 de la LJCA, citeu les parts per a la celebració de vista, i ordeneu igualment l’Administració demandada que remeti l’expedient administratiu, almenys amb quinze dies d’antelació al dia assenyalat per a la vista.
4.	Que dicteu sentència per la qual estimeu el recurs i declareu nul·la / anul·leu / revoqueu i deixeu sense efecte l’acte objecte de recurs, amb expressa imposició de les costes a l’Administració demandada.

ALTRESSÍ PRIMER DIC:	Que m’interessa la recepció a prova d’aquest procés (en aplicació del que disposa l’article 78.3 LJCA, la part actora pot demanar per altressí que el recurs es decideixi sense necessitat de rebre el plet a prova ni tampoc vista), sobre els punts de fet següents: 
a)	...
b)	...

Per aquest motiu, i sense perjudici del que resulti del trasllat de l’expedient administratiu i de la proposició que es pugui realitzar en l’acte de la vista, en compliment del que disposa l’article 60 de la LJCA indico a continuació els mitjans de prova que, a l’empara del que disposa l’article 284 de la LEC, proposo per a la seva pràctica en l’acte de la vista:

I.	Documental. Prevista a la LEC, a la qual es remet l’article 60.4 de la LJCA, consistent en els documents que s’adjunten com a núm. .... d’aquest escrit de demanda.

II.	Documental. Prevista a la LEC, a la qual es remet l’article 60.4 de la LJCA, consistent que es tingui per íntegrament reproduït l’expedient administratiu instruït per .................

III.	... (per a la resta de possibles proves proposables, podeu consultar el formulari de demanda genèrica FCA22).

(Conforme a l’article 78.3 LJCA, en la demanda també es poden sol·licitar diligències de preparació de la prova que es voldrà practicar en judici, cas en què el lletrat/da de l’Administració de justícia ha d’acordar el que correspongui per possibilitar-ne la pràctica.)

Per això, 

SOL·LICITO: Que tingueu per feta la sol·licitud de recepció del procés a prova, a l’empara del que disposa l’article 60.1 de la LJCA; que declareu la pertinència de la que he proposat; que admeteu els mitjans proposats per a la seva pràctica en l’acte de la vista, i que citeu els testimonis per a la data assenyalada (o les diligències judicials necessàries en funció de la prova concreta proposada).

ALTRESSÍ SEGON DIC: En compliment del que disposen els articles 40.1 i 41 de la LJCA, entenc que la quantia d’aquest recurs és de .................. euros (000,00 €) (en qualsevol cas sempre inferior als 30.000 €). Així ho acredito per les consideracions següents: .................. .

Per això, 

SOL·LICITO: Que tingueu per feta la manifestació anterior als efectes legalment establerts.

....., ....... de/d’................. de ..............